ועדת המשנה למאבק בסחר בנשים ובזנות, כנסת 19, פרוטוקול מספר 7, 2013-10-21 11:45

דוד צור: בוקר טוב לכולם.

דוד צור: אני מתכבד לפתוח את הישיבה החגיגית לציון עשור למאבק בסחר בנשים.

דוד צור: נמצאים אתנו הצוות הקבוע ואתם אורחים נכבדים שהגיעו אלינו ואני מברך את הצטרפותם של יושב ראש הכנסת, חבר הכנסת יולי אדלשטיין ואת שר הפנים, חבר הכנסת גדעון סער, שהיה גם יושב ראש הוועדה הזו.

דוד צור: לא שאני מרמז שמפה מגיעים להיות שר, אבל זה בהחלט לא יכול להזיק.

דוד צור: אני מברך את נציגי השגרירויות, גם של מולדובה, ואת הנציגים משגרירות ארצות הברית, את יושב ראש הוועדה למעמד האישה, חברת הכנסת עליזה לביא, שזו ועדת משנה של הוועדה לקידום מעמד האישה.

דוד צור: נמצאים אתנו גם חברי כנסת השותפים לעשייה ובראש ובראשונה חברת הכנסת זהבה גלאון, שזכויות רבות לה בוועדה הזו, כמי שכיהנה כיושב ראש ועדת המשנה וגם כמי שעומדת מאחורי הרבה עשייה וחוקים בנושא.

דוד צור: כמובן חוקים שעוד יגיעו, שנשמח לקדם אותם יחד אתה.

דוד צור: חברת הכנסת שולי מועלם, חברת הכנסת מיכל רוזין, גורמי משטרה, רווחה, שותפים אתנו.

דוד צור: עורכת דין מרב שמואלי ממשרד המשפטים, שהיא העמוד המרכזי בפעילות וחברה קבועה אצלנו.

דוד צור: הרשות לקידום מעמד האישה, המשרד לביטחון פנים, ארגוני הסיוע והסעד, משרד הרווחה, שהשר התנצל שלא יכול היה להגיע וכל גורמי הסיוע הוולונטאריים, שגם דוחפים אותנו וגם מפקחים עלינו וטוב שכך.

דוד צור: אני מברך את כולם.

דוד צור: בתחילה אאפשר ליושב ראש הכנסת לשאת מספר דברים, כי בלוח הזמנים שלו הוא חייב יהיה לצאת, אני מאד מעריך את זה, שלמרות הלחץ הגדול כבדת אותנו בנוכחותך.

דוד צור: בבקשה אדוני.

יולי יואל אדלשטיין: תודה ליושב ראש הוועדה, חבר הכנסת דוד צור.

יולי יואל אדלשטיין: אני באמת מתנצל בפני חברי הכנסת ובפני כל הנוכחים, נציגי הגופים השונים והשגרירויות הזרות, ב-12:00 בימי שני יש לנו ישיבת נשיאות, לכן אומר מספר מילים.

יולי יואל אדלשטיין: הישיבה אמנם חגיגית אבל הנושא מאד לא חגיגי.

יולי יואל אדלשטיין: אני זוכר באופן אישי, אני מניח שלא הייתי היחידי, איך הייתי מתכווץ בכל פעם שהייתי רואה את שמה של מדינת ישראל מתנוסס גבוה בכל מיני דוחות בין-לאומיים עם הנושא של עבדות מודרנית וסחר בבני אדם ובמיוחד סחר בנשים.

יולי יואל אדלשטיין: לצערי הרב הייתה סיבה.

יולי יואל אדלשטיין: הפעם לא נוכל לומר, שמכיוון שכולם אנטי ישראליים הם כללו את ישראל ברשימות.

יולי יואל אדלשטיין: הייתה סיבה טובה בתחילת שנות ה-90 ובמהלך עשור, לכלול את ישראל במקום לא מכובד.

יולי יואל אדלשטיין: מי שתוהה מה הכנסת כבר יכולה לעשות, בכנסת זה רק דיונים ורק דיבורים, אז אני חושב שכבר הוזכר, שביוזמתה של חברתנו, חברת הכנסת זהבה גלאון ועוד מספר חברי כנסת ללא הבדל פוליטי ודתי, הנושא הזה איחד רבים.

יולי יואל אדלשטיין: ברשותך, חברת הכנסת גלאון, אזכיר שניים שכבר לא נמצאים אתנו, חבריי וחברייך הטובים, חברי הכנסת שטרן וסולודקין שהיו יחד אתך במאבקים האלה ועוד רבים, ייבדלו לחיים ארוכים.

יולי יואל אדלשטיין: אפשר לומר, שהוועדה, שהחלה כוועדת חקירה פרלמנטארית, שהפכה לתת ועדה, שאנחנו נמצאים במסגרתה, עשו עבדותם נאמנה.

יולי יואל אדלשטיין: באופן אישי אני יכול לומר, שהיה לי הכבוד, כסגן יושב ראש דאז, לנהל ישיבת כנסת, בה שרת המשפטים דאז והיום, ציפי לבני הציגה את התיקון לחוק העונשין בנושא המדובר.

יולי יואל אדלשטיין: אני חשוב שנעשתה עבודה רבה.

יולי יואל אדלשטיין: אבל, לא הייתי מציע בנימה חגיגית זו, גם להודיע על סגירת תת הוועדה.

יולי יואל אדלשטיין: לא מכיוון שאין נושאים אחרים לטפל בהם, אני חושב , שעם כל הפעילות שנעשתה, אם זה ברמה חקיקתית, אם ברמה של פיקוח פרלמנטארי, אם ברמה של הגופים שמיוצגים כאן, משטרה, רווחה, משרד הפנים ורבים נוספים, אני חושב שיש עוד עבודה רבה לעשות.

יולי יואל אדלשטיין: אני מאד שמח לנוכחותו של חברי, שר הפנים, חבר הכנסת גדעון סער כאן בוועדה, כי ברור לגמרי שאם ביום-יום לא נעקוב אחרי כל ההחלטות החשובות והתהליכים החשובים שחלו מאז תחילת שנות ה-90, אני חושש שהגורמים העבריינים לא נרדמו בשמירה.

יולי יואל אדלשטיין: ברגע שירגישו שיש פרצה כלשהי, גם ידעו להיכנס לתוכה.

יולי יואל אדלשטיין: לכן אני מברך מאד על העבודה השוטפת.

יולי יואל אדלשטיין: על קיום הישיבה הזו.

יולי יואל אדלשטיין: טוב שלפעמים מציינים כשיש הישגים לציין, אבל חשוב מזה, המשך עבודה שתעשה על ידי הכנסת, על ידי משרדי הממשלה הרלוונטיים, שנוכל להמשיך לומר שעכשיו מדינת ישראל במקום אחר לגמרי, בוודאי כל הנושא שאנחנו כיהודים כישראלים וכבני אדם מתקוממים נגדו, הוא ל חלק מנחלתנו כאן במדינת ישראל.

יולי יואל אדלשטיין: תודה רבה, ואני מתנצל שאני צריך לצאת כדי לפתוח את ישיבת נשיאות הכנסת.

דוד צור: אני מודה ליושב ראש, גם על הדברים ושכיבדת אותנו בנוכחותך, לפני שאתה הולך אני חייב לומר לשבחם של ה-מ.מ.מ, שלא תמיד אנחנו יודעים על פועלם והם הוציאו דו"ח יוצא מהכלל, שמריה רבינוביץ ושרון סופר כתבו, הוא לפניך ואני מציע לך לעיין בו.

דוד צור: תודה.

דוד צור: כמה מילות פתיחה לנושא.

דוד צור: אכן בשנות ה-90 המאוחרות של המאה הקודמת היינו עדים לתופעת הסחר בנשים.

דוד צור: היו שהעריכו אותה בין 1,000 ל-3,000 נשים שהובאו לכאן בסחר ממדינות רבות ושונות.

דוד צור: אני חייב לומר, שכמי שהיה ברשויות אכיפת החוק, מברכים את הצטרפותה של חברת הכנסת לשעבר, אורית זוארץ, שגם הייתה יושב ראש הוועדה.

דוד צור: כמו גם את הצטרפותן של שתי חברותה כנסת מרב מיכאלי ותמר זנדברג.

דוד צור: כפי שאמרתי, התופעה הכתה בנו בצורה מאסיבית.

דוד צור: במקביל, היו אירועי טרור שפקדו אותנו, להבדיל, אבל גם בפוקוס של גורמי האכיפה ובכלל, האנשים היו מאד מרוכזים בבלימה של תופעת הטרור.

דוד צור: אני אומר את זה כמי שהיה גם בתפקידים האחרים.

דוד צור: אבל הגבול ממצרים וגובלות אחרים היו פחות מפוקחים בתחום הזה ויותר בתחומים של בטחון פנים וביטחון בכלל.

דוד צור: התופעה הלכה והצטמצמה באופן ניכר, כפי שנאמר, מבלי לחלק פה יותר מידי קרדיטים, אם יש משהו שאפשר לציין אותו כהצלחה בהתגייסות לתיאום ופעולה של כלל הגורמים, גם גורמי האכיפה, גם גורמי השפיטה, הרווחה החינוך והפיקוח של הוועדה הזו ואחרת בכנסת, זה אחד הנושאים שאפשר בצדק לציין אותם כנושא שהובא כיעד לצמצום ואולי לחיסול.

דוד צור: בדרך כלל לא שמים יעד יומרני ואמרים שמחסלים את התופעה, אבל אפשר לומר שהתופעה הזו הצטמצמה עד כדי חיסולה בשנים האחרונות.

דוד צור: בשנתיים האחרונות, גם דוחות אובייקטיביים שלא קשורים לממשלה ולא לנו הכנסת ולא לגורמים הוולונטאריים, מצביעים על כך שהתופעה הזו מאד הצטמצמה עד כדי התחסלה וישראל, כפי שפתח ואמר היושב ראש, ממקום שהיה מקום ביותר, בצדק, אנחנו בשנה השנייה ברציפות, במקום טוב, בקבוצה הראשונה בה נלחמים בתופעה.

דוד צור: אולם, אין ואקום והוועדה הזו לא בכדי קבלה מנדט להרחיב את הנושא, על ידי יושב ראש הוועדה למעמד האישה והיא מטפלת גם בנושא הזנות ולא רק בנושא הסחר מתוך הבנה שזנות היא לא משהו וולונטארי, גם אם יש כאלה שטוענים את זה ובעצם יש כאן שיטה אחרת של עבדות או סחר או איך שנקרא לו.

דוד צור: בסופו של דבר הוועדה עוסקת בזוויות השונות, בזווית האכיפה, נושא הטיפול והשיקום ובנושאים אחרים נלווים.

דוד צור: צריך לומר שהסוגיות מורכבות, בעייתיות, גם לאכיפה, גם להבאה לדין של עבריינים בעניין, מתוך הבנה שאנחנו לא רוצים לייצר קורבנות כפולה של עברות זנות.

דוד צור: לכן, בסופו של דבר צריך יהיה לטפל בעניין.

דוד צור: יש מספר חוקים שעומדים על הפרק וללא ספק נדרש עליהם, גם במושב הזה, כמו ההצעה של חברתה כנסת גלאון, שאני מניח שהיא תדבר עליה, בנושא הפללת הלקוחות, גם בנושא של הרחבת קרן החילוט.

דוד צור: נושא נוסף, שמענו בשבוע שעבר סקירה מאד מעניינת ואני מציע להכניס את זה בהצעת החוק, נושא של היכולת לתבוע נזיקין ללא הוכחת נזק.

דוד צור: כך שמצד אחד אנחנו יכולים לציין את הפעילות שנעשתה עד עכשיו ובטח אי אפשר שננוח על זרי הדפנה כי הדברים האלה יכולים לקום לנו בסופו של דבר כפי שהיה בעבר.

דוד צור: אני רוצה לציין שני נושאים נוספים שקשורים לשר הרווחה, שלא נמצא אתנו, והשני לשר הפנים, שנמצא אתנו.

דוד צור: אחד זה בעניין שני הדיונים שנכח בהם שר הרווחה והגדילו אתה תקציב באופן משמעותי לפתיחה של מעון נוסף.

דוד צור: אני מניח שנשמע שהוא עוד מעט מאוכלס.

דוד צור: דבר שני, ששר הפנים יחד עם ראש מנהל האוכלוסין, בעקבות בקשה שלנו בוועדה, הרחיבו את מתן אישורי ההעסקה ב-1 למי שנמצא במעונות, גם לקורבנות סחר, מי שהוגדרו כאלה, ללא הבדל מגדרי, מתוך הבנה שקורבנות סחר שהוגדרו ככאלה במוענות יוכלו לצאת ולעבוד וזו פתיחות ראויה לציון ועל כך תודתנו.

דוד צור: אני אבקש מהשר לומר כמה דברים ואחרי זה נשמע דוברים נוספים, השר גדעון סער בבקשה.

גדעון סער: תודה אדוני היושב ראש.

גדעון סער: באתי לכאן הבוקר כי לבטא מחויבות לנושא, שהוא לדעתי נושא חשוב.

גדעון סער: זה יפה שיושב ראש הכנסת פתח את הישיבה בנושא.

גדעון סער: ישנם שני נושאים שהוועדה לקידום מעמד האישה טפלה בהם בעבר, אחד הוא הנושא הזה, של סחר בנשים, סחר בבני אדם.

גדעון סער: הנושא השני הוא חילוץ נערות ושיקום נערות העוסקות בזנות.

גדעון סער: המכנה המשותף הוא שבשני המקרים מדובר בנשים ללא כל לובי ובמובן הזה הפעילות חשובה בצורה בלתי רגילה ומתניעה תהליכים שאפשר לקבוע בצורה ודאית שלא היו קורים אלמלא המעורבות הזו.

גדעון סער: בנושא הזה של סחר בנשים, המדינה הגיעה להישגים שזכו להכרה גם בזירה הבין-לאומית, על ידי גורמים שונים שעוסקים בכך, כמו מחלקת המדינה האמריקאית.

גדעון סער: לכנסת היה בכל תפקיד נכבד ולא להרבה נשואים אפשר לומר שלכנסת היה תפקיד יוזם ומתניע של תהליכים כאלה.

גדעון סער: אנחנו מציינים פה עשור אבל למעשה זה יותר מעשור.

גדעון סער: הוועדה הזו בשעתו, טרם הפכה להיות ועדת משנה, פעלה כוועדת חקירה בראשות ועדת הכנסת גלאון, עוד בכנסת ה-15.

גדעון סער: באותה תקופה היא יזמה שורה של מהלכי חקיקה מאד משמעותיים, שהממשלה, בראשות אריאל שרון אז, הצטרפה או הביעה תמיכה בהם.

גדעון סער: הדבר הזה שינה את התשתית החקיקתית במדינת ישראל בסוגיה הזו.

גדעון סער: הכנסת יצרה מורשת מסוימת בנושא של המאבק בסחר בנשים וסחר בבני אדם ומן הראוי שהמורשת הזו תמשך.

גדעון סער: אני מאד שמח, שבישיבה הזו משתתפים חברי כנסת מכל קצות הקשת הפוליטית, ממרצ ועד הבית היהודי.

גדעון סער: יצירת קואליציה מהסוג הזה, בנושא הזה, היא חשובה כדי להמשיך ולהציב אותו בראש סדר היום, גם אם היום אנחנו בתחושה, שהיא תחושה שיש לה בסיס, שהנושא מטופל בצורה יותר רצינית מכפי שטופל לפני קצת יותר מעשור.

גדעון סער: גם ההנחיה שלי היום כשר הפנים, לגורמי המשרד שלי, בראש ובראשונה לרשות האוכלוסין, שיש לה כמה מנהלים בממשקים עם התופעה, אחרי אני אבקש שאמנון בן עמי יסקור, מנהל המנהל, הנחיה שלי היא להציב את הנושא במקום גבוה, מקום ראשי בסדר העדיפויות שלנו.

גדעון סער: ציינת, אדוני היושב ראש את ההנחיה, שניתנה על ידי, לתת אפשרות לקורבנות לעבוד בתקופה שהם במקלט.

גדעון סער: מעבר לכך אבקש מאמנון לפרט על סוגי הממשקים בהם אנחנו מתמודדים ומסייעים להתמודד בצורה מוצלחת עם התופעה.

גדעון סער: נקודה נוספת שנוגעת יותר לסחר בבני אדם, במובן הרחב שלו, כל נושא הבאת עובדים זרים.

גדעון סער: השינוי שבוצע לפני כמה שנים, כשישראל עברה למדיניות של הסכמים בי-ליטראליים כדי להביא עובדים זרים הוא שינוי מאד חשוב.

גדעון סער: הוא מונע תיווך או סחר בבני אדם בצורה כזו או אחרת.

גדעון סער: אני יודע שהיום יש גורמים מהתחום הכלכלי, שמבקשים להחזיר אותנו אחורה ולשנות את המצב, לפעמים תוך שימוש בנימוקים, שקשורים לבעיות כאלה ואחרות בענפים שונים.

גדעון סער: בשום אופן אסור לעשות את זה.

גדעון סער: הכנסת היא שומר.

גדעון סער: לכל אחד מאתנו יש תפקיד, אני רואה את עצמי מגן על הדבר הזה מתוך הממשלה, אבל חשוב לעמוד על המשמר כי הלחץ והפיתוי גדול ויש הרבה גורמים שהיו רוצים להחזיר אותנו אחורה ולא טוב שנחזור אחורה למקום הזה.

גדעון סער: אני רוצה שוב לברך על הכינוס, לא יודע איך תזמנתם את זה יום לפני הבחירות המוניציפאליות, אבל אנחנו כאן ואני מאד מקווה שהנושא יטופל בהמשך באותה אינטנסיביות ובאותה מסירות כפי שהוא טופל בעבר.

גדעון סער: אני במרך אותך, דוד, שלקחת על עצמך את תפקיד יושב ראש הוועדה.

גדעון סער: זה חשוב, ותמיד חשבתי כך, שגברים ישתתפו בכל הפעילויות שנוגעות לקידום מעמד האישה ושוויון בין המינים והמאבק נגד הסחר בנשים, שהוא חלק מהמאבק הרחב יותר של המאבק בסחר בבני אדם.

גדעון סער: תבוא על הברכה.

דוד צור: תודה רבה לשר.

דוד צור: אם יורשה לי, לגבי מה שאמרת לנושא ייבוא העובדים הזרים, פערי התיווך וכן הלאה.

דוד צור: אני חשוב שאתה שם את האצבע במקום שצריך לטפל בו ביד נחושה.

דוד צור: דברנו על זה בוועדת הפנים ואמנון הציג את הסוגיה בצורה מאד נחרצת.

דוד צור: אם יורשה לי להעיר, אני בעיקרון בעד הפרטה באופן כללי, אני בעד שהממשלה לא תרכז בידיים שלה, אבל דווקא בנושא הזה הייתי מציע ללכת בכיוון של שליטה מלאה, כולל שרה או שניים אם צריך.

גדעון סער: אז אני אתך גם בכלל וגם ביוצא מן הכלל.

דוד צור: אני אתן לאמנון לדבר, אבל לפני כן לחברת הכנסת לביא, שאמורה לצאת.

עליזה לביא: קודם כל ברכות, אדוני השר, שגריר מולדוביה וכמובן חברת כנסת זהבה גלאון, שהדרך שהוועדה הזו עשתה, זה מודל לחיקוי לנושאים הבאים שצריכים לעלות לסדר היום, החל ממודעות חברתית של מה קורה והכלים שהבית הזה מאפשר, כדי להעלות נושא ולטפל בו ואת התוצאות, חלקן אנחנו רואים כאן, עשר שנים אחרי.

עליזה לביא: אני רוצה לדבר על יושב ראש ועדת המשנה, דוד צור.

עליזה לביא: לפני שהתמניתי להיות יושבת ראש הוועדה לקידום מעמד האישה, הגיע אלי חבר הכנסת דוד צור ואמר לי, אנחנו צריכים לרדת לשטח.

עליזה לביא: הסיור הראשון של הוועדה, טרם היותנו ועדה, היה כדי להכיר את הנושא של הסחר בנשים בתל-אביב.

עליזה לביא: פגשתי את האנשים הטובים שנמצאים מולי ולמדתי לעומק את הסוגיה הזו.

עליזה לביא: אז גם נחשפנו למצוקה הגדולה והגוברת של נושא הזנות בישראל.

עליזה לביא: החללים, שלכאורה הותיר הטיפול המצוין שנעשה פה על ידי קודמי בתפקיד וכל האנשים הטובים והארגונים ושילוב הפעולה המרתק של האנשים סביב השולחן הזה, בין הארגונים החברתיים, בין משרד המשפטים ועוד גופים, הניב את התוצאות אבל החללים מתמלאים.

עליזה לביא: החללים מתמלאים בזנות, זנות תוצרת כחול לבן.

עליזה לביא: גם כאן צריך לתת את תשומת הלב, אין את השוט הכלכלי.

עליזה לביא: ברגע שיש שוט כלכלי, שניתן על השולחן הזה יש גם תוצאות.

עליזה לביא: אין לנו לא שוט כלכלי ולא חוקים.

עליזה לביא: הנושא סבוך ומורכב בכל ההיבטים שלו.

עליזה לביא: המילה "זנות" הוספה לוועדה, צריך שזה יוסף גם לשמך, יושב ראש ועדת המשנה למאבק בסחר בנשים ובזנות.

עליזה לביא: הנושא של זנות בהחלט צריך להיות מטופל.

עליזה לביא: אפשר בהחלט לראות מה עשינו עד היום אבל גם מה לא עשינו עד היום ומה קורה בין שני הדברים.

עליזה לביא: דבר נוסף שנחשפתי אליו, הוא נושא שעלה בעקבות השיחה עם עורכת דין ד"ר מרב שמואלי, הסוגיה של המקלט החסר.

עליזה לביא: באותו היום הגשנו לשר הרווחה, יחד עם שר האוצר, קבלנו את המענק הגדול והמתבקש לטובת הוסטל שהוא לא הוסטל רק ל-18 מיטות אלא לכל הסעד הטיפולי, הנפשי, שקיים ובכך באמת ניתן מענה מידי בנושא ואשמח לראות מתי הדברים האלה קורים.

עליזה לביא: אני רוצה לברך אותך ולברך את כל שיתוף הפעולה המרתק שנעשה סביב השולחן הזה, שעתיד להיות.

עליזה לביא: אני מזכירה אותו הרבה פעמים בנושאים אחרים, עד כמה צריך שיהיה שיתוף פעולה כדי להכיר, כדי להיות מסונכרנים, כדי לפעול בכל הזרועות הקיימות למגר תופעה, להתמודד אתה אבל גם להיחשף להשלכות הקיימות.

עליזה לביא: אני מאחלת הרבה הצלחה, מנצלת שאני צריכה לצאת, אנחנו פה.

דוד צור: תודה רבה, חברת הכנסת זהבה גלאון, שנאמר רבות על זכויותיה בעניין.

דוד צור: הייתה יושבת ראש ועדת החקירה מ-2000-2004 ומ- 2005 יושבת ראש הוועדה הזו.

דוד צור: בבקשה.

זהבה גלאון: תודה רבה אדוני.

זהבה גלאון: ברכה מיוחדת ושמחה מיוחדת יש לי היום לשבת בוועדת משנה שאתה מנהל אותה.

זהבה גלאון: כשהקמתי את ועדת החקירה הפרלמנטארית, דגש על פרלמנטארית, כיהנתי בראשה 4 שנים, שתפתי אתך פעולה בכובעים הקודמים שלך וזה היה שיתוף פעולה מרתק.

זהבה גלאון: אני חייבת להודות, שכששמעתי שלקחת על עצמך לעמוד בראש הוועדה הזו, חשבתי שאין מתאים ממך וזו הזדמנות להגיד את זה כאן בפורום הזה והזדמנות לברך אותך.

זהבה גלאון: אדוני היושב ראש, 4 שנים עמדתי בראש ועדת החקירה הפרלמנטארית, 3 שנים כיושבת ראש ועדת המשנה.

זהבה גלאון: עבדה אתי באופן צמוד ושוטף וזו הזדמנות להזכיר את שמה, סיגלית אדרי, שיושבת כאן כמנהלת הוועדה.

זהבה גלאון: החליפה אותי בתפקיד ועדת המשנה, חברת הכנסת לשעבר אורית זוארץ שנמצאת כאן ועשתה עבודה נאמנה ומצוינת.

זהבה גלאון: כמובן חברת הכנסת עליזה לביא, שעומדת בראש הוועדה למעמד האישה.

זהבה גלאון: אני לא נותנת יותר מידי שבחים לשר הפנים, גדעון סער, בדרך כלל יש לנו מחלוקות בהרבה נושאים, אבל בהזדמנות הזו אני רוצה לציין לשבחו של השר סער, שטרם היותו חבר כנסת, הוא שימש בתפקיד מזכיר הממשלה.

זהבה גלאון: אני רוצה לציין במיוחד את התמיכה שלו בשורת החוקים והיוזמות שקדמנו כאן בכנסת בממשלת שרון והוא ציין את זה בעצמו.

זהבה גלאון: אתם יודעים שדברים קמים ונופלים אם יש משוגע לדבר ולצורך העניין, השר סער היה משוגע לדבר, מחויב לדבר וזה פתח אחר כך לקידום יוזמות חקיקה מקיפות יותר, כמו החוק לאיסור סחר בבני אדם, שבעצם נותן מענה לא רק לסחר של נשים בזנות, אלא גם לסחר בבני אדם בכלל.

זהבה גלאון: עד כאן הברכות, זה באמת מרגש.

זהבה גלאון: אני רוצה לומר שקראתי בעיון רב ובעניין רב את החוברת שהונחה כאן, שנותנת סקירה מקיפה על כל הפעילות החשובה שנעשתה כאן בשנים האחרונות.

זהבה גלאון: דבר אחרון לסיום, כל הפעילות של הכנסת ושל הוועדה הזו לא הייתה קורית ללא שיתוף פעולה הדוק בין שורה של גורמים.

זהבה גלאון: אם יש משהו שמייחד את הפעילות של הוועדה הזו זה שיתוף פעולה, גם עם ארגוני החברה האזרחית, גם עם הגורמים הממשלתיים, גורמי החוץ.

זהבה גלאון: שיתוף הפעולה הזה נבע מתוך מחויבות עמוקה של אנשים, נשים, שאמרו שלא יכולים להתרגל לעוול הזה בסחר בנשים לזנות.

זהבה גלאון: אני מתמקדת בסחר בנשים לזנות.

זהבה גלאון: ציינת קודם, חבר הכנסת צור ואני שמחה שחברת הכנסת לביא הרחיבה יחד אתך את המנדט של הוועדה.

זהבה גלאון: כל כך עסקנו במיגור תופעת הסחר בנשים, הייתה אשליה, תחושה, שמה שקורה במרחב של הזנות הוא בסדר, נשים "חופשיות" ו"מאושרות" "לבחור" להן את ה"עיסוק" שלהם, הכול במירכאות כי אני לא רואה בזנות, מקצוע או בחירה חופשית.

זהבה גלאון: הגיע הזמן לשנות פאזה.

זהבה גלאון: ציינת קודם את הצעת החוק שהנחתי בזמנו ואחר כך קדמה אותה, כשלא נבחרתי לכנסת, חברת הכנסת אורית זוארץ ואני מתכוונת לקדם אותה מחדש, אתכם בשיתוף פעולה.

זהבה גלאון: ההצעה מדברת על הפללת לקוחות הזנות.

זהבה גלאון: אני חושבת שצריך לשרש את התפיסה שאני שומעת, שרווחת בחודשים האחרונים בתקשורת, שאולי נמסד את הזנות, מה אתן רוצות, נשים בחרו לעסוק בזנות.

זהבה גלאון: אני לא אוהבת את חיבור המילים הזה "לעסוק בזנות".

זהבה גלאון: אני חושבת שהגיע הזמן לעמת גם את הלקוחות עם ההשלכות של המעשים שלהם.

זהבה גלאון: עם המחיר של זה.

זהבה גלאון: זנות זו אלימות מינית.

זהבה גלאון: צריך לתייג אותה ככזו.

זהבה גלאון: זו אלימות מינית ומי שמבקש למסד את הזנות מבקש באופן מסוים להפוך את המדינה לסרסור על.

זהבה גלאון: אני חושבת שיש קווים אדומים שחברה צריכה להציב.

זהבה גלאון: האתגר של הפללת לקוחות הזנות הוא האתגר הבא.

זהבה גלאון: אני יודעת שיש ביקורת שנשמעת, שזה חוק פטרנליסטי, שגוזל מנשים את מקומות העבודה.

זהבה גלאון: זה נכון שצריך לעשות מערכת תומכת או רשת ביטחון חברתי תומכת, של סיוע ביציאה ממעגל הזנות והעוני, אבל בוודאי לא באמצעות המיסוד אלא רק באמצעות ההפללה.

זהבה גלאון: זה האתגר הבא ואני מניחה שאני אשב עם שניכם על זה ועם שאר חבריה כנסת.

זהבה גלאון: זו שוב הזדמנות להודות ולברך, שאו ברכה.

זהבה גלאון: תודה.

דוד צור: תודה רבה.

דוד צור: שכחתי לציין שהצטרפה אלינו גם חברת הכנסת קריב.

דוד צור: אני אבקש מאמנון שישלים את דברי השר ואחרי זה חברת הכנסת לשעבר אורית זוארץ.

<אמנון בן עמי: צהרים טובים לכולם.

<אמנון בן עמי: בהמשך לדברים שאמר שר הפנים, אין ספק שההתמודדות הטובה שנעשית בשנים האחרונות עם התופעה, אין ספק שהיא בזכות עבודה ממשלתית מתואמת, אינטנסיבית, עבודה שמובילה אותה ד"ר מרב שמואלי, המתאמת במשרד המשפטים, יחד עם משרדים נוספים, משטרה, משרד הרווחה, וארגונים שונים.

<אמנון בן עמי: זו דוגמה, שכשיש תיאום ממשלתי טוב, מגיעים גם לתוצאות, אפילו בזמן סביר.

<אמנון בן עמי: כמו שנאמר קודם, צריך להמשיך ולעמוד על המשמר.

<אמנון בן עמי: בהתאם למדיניות של שר הפנים, אנחנו נוטים לחשוב שברשות האוכלוסין אנחנו מטפלים רק בשוהים בלתי חוקיים, אבל יש לנו תפקידים נוספים, בין היתר להילחם בתופעה הזו.

<אמנון בן עמי: יש מנהלים, מנהל האוכלוסין, שיש לו 31 לשכות.

<אמנון בן עמי: יש את מעברי הגבול-23 מעברים בין-לאומיים בישראל.

<אמנון בן עמי: אלה מנהלים שיש להם ממשקים ואלה נקודות, שדרכם אנחנו יכולים לנסות ולאתר מקרים שכאלה.

<אמנון בן עמי: העובדים שלנו עוברים הכשרה קבועה, הדרכות, קורסים כדי לנסות ולאתר את המקרים האלה בטרם עת.

<אמנון בן עמי: היום ישנה מודעות מאד גבוהה בקרב עובדי רשות האוכלוסין וההגירה במנהלים השונים שציינתי.

<אמנון בן עמי: אנחנו בתיאום עם המתאמת במשרד המשפטים, עם המשטרה, עם משרד הרווחה, עם ארגונים, אני חושב שאנחנו מגיעים לתוצאה טובה.

<אמנון בן עמי: גם בתוך עבודת רשות האוכלוסין וההגירה מסדנו נהלים, שנועדו לעזור להתמודדות עם התופעה.

<אמנון בן עמי: הוזכר קודם אשרות עבודה שניתנו לנשים וגברים במקלטים בהנחיית שר הפנים.

<אמנון בן עמי: ישנם נהלים לשנת שיקום, ישנה עבודה של עבודות הומניטאריות שנותנים מענים במקרים מיוחדים.

<אמנון בן עמי: לכן, העבודה שלנו ברשות, בין אם זה במנהל מעברי גבול ובין אם זה במנהל אכיפה וזרים ובין אם זה במנהל אוכלוסין מכוונת מאד לעניין הזה, לא פחות ממטרות חשובות אחרות שיש לנו.

<אמנון בן עמי: אני רוצה לומר אפילו יותר.

<אמנון בן עמי: העבודה הממשלתית, יחד עם הדחיפה של הוועדה, אני יכול להעיד אחורה רק לתקופה של חברת הכנסת לשעבר אורית זוארץ, אבל אני חושב שהתיאום בין הגורמים הממשלתיים ובין הוועדות בכנסת, הביאו לתוצאות בפרק זמן יחסית קצר לתופעה איומה שכזו.

<אמנון בן עמי: אנחנו כמובן נמשיך לעשות את המקסימום במסגרת התפקידים שלנו כדי שהתופעה הזו לא תרים ראש שוב.

דוד צור: תודה רבה לך אמנון.

דוד צור: אני אבקש מחברת הכנסת לשעבר אורית זוארץ.

אורית זוארץ: תודה רבה כבוד היושב ראש, חברות הכנסת המכהנות, כבוד השר.

אורית זוארץ: דרך ארוכה אנחנו עוברים יחד, עוד מהתקופה שכיהנתי כחברת הנהלה בשדולת הנשים בישראל, אני חושבת שאתה בן הגברים הבודדים בישראל, שחבר בשדולת הנשים בישראל .

אורית זוארץ: גם כאן, במסגרת הוועדה, כשכיהנת כיושב ראש הוועדה לקידום מעמד האישה, שהדרכים שלנו שלובות, בעיקר על הציר החברתי, פחות על הציר המדיני.

אורית זוארץ: אנחנו נתמקד בציר החברתי ובאחריות חברתית.

אורית זוארץ: בכל תפקיד שאתה נמצא אתה קשוב ואני מברכת על כך שהיום אתה שר הפנים.

אורית זוארץ: עבדנו בשיתוף פעולה עם שר פנים הקודם ואני מאמינה שהיום יהיה יותר קל להמשיך הלאה את העבודה שהתחילה בשלבים הקודמים חברת הכנסת גלאון.

אורית זוארץ: חברת הכנסת גלאון חצבה את הסלע והגענו כמעט למים, אבל יש עוד דרך ארוכה.

אורית זוארץ: יש לך הרבה זכויות על העלאת הנושא, לא רק ברמה הפרלמנטארית גם על ציר הבין-לאומי, בו אני נמצאת יותר היום ושומעת גם את שמך, גם את פועלך וגם את התרומה המשמעותית שתרמת כיושבת ראש ועדת החקירה והיום כחברת כנסת ויו"ר סיעת מרצ.

אורית זוארץ: אני חושבת שאנשים שמתחברים לסוגיה הזו ומבינים את ההשלכות שלה, גם ברמה המקומית וגם בזירה הבין-לאומית מבינים שלשבת כאן ולומר שזה לא קורה לנו-זו לא הדרך, אנחנו חייבים להציב לעצמנו מטרות ויעדים נוספים ולקדם אותם.

אורית זוארץ: ידידי, דוד צור, אני כל כך שמחה שלקחת על עצמך את התפקיד הזה.

אורית זוארץ: זו הייתה בשבילי שליחות ומשימה להעביר את זה, עם תום כהונתי, דווקא אליך, כסגירת מעגל.

אורית זוארץ: אני חושבת שאנחנו באמת סוגרים מעגל מהציר, שהיה בו נתק בין הוועדה לגורמי הממסד, לפעמים קונפליקטים מול משרדי הממשלה, מול המשרד לביטחון פנים, והיום אתה, כאדם שבא מתוך המערכת, מכיר את המערכת, משקף את זה מנקודת מבט אחרת.

אורית זוארץ: תישא ברכה.

אורית זוארץ: אני אאריך מעט בברכות משום שבתקופה שכיהנתי היו הרבה אנשים שהיו שותפים ושותפות לעשייה.

אורית זוארץ: אני לא יכולה שלא לצין את חברת הכנסת לשעבר מרינה סולודקין זיכרונה לברכה.

אורית זוארץ: היא הייתה גם אחת הנשים שהובילה את המאבק, גם בזירה הארצית וגם בזירה הבין-לאומית, בעיקר בברית המועצות לשעבר ויש לה הרבה זכויות להעלאת הסוגיה לתודעה הציבורית, יחד עם חברת הכנסת גלאון.

אורית זוארץ: צוות הוועדה, סיגלית אדרי כבר צוינה, דלית מנהלת הוועדה, אריאלה שהצטרפה אלי ועזרה לי למלא את המשימות, אמל, רבקה הדוברת, יעל וטל הצוות שלי ועורכת הדין תמי סלע.

אורית זוארץ: ברכה מיוחדת למריה רבינוביץ' מה-מ.מ.מ.

אורית זוארץ: לצוות ה-מ.מ.מ.

אורית זוארץ: ולד"ר גלעד נתן, שליווה אותי תקופה ארוכה בוועדה ועשה עבודת קודש גם במחקר על נושא הזנות, שאשמח אם דוד יוכל להמשיך את הטיפול בסוגיה ולדאוג שמסך הזה אכן יפורסם.

אורית זוארץ: אני יודעה שהיה מסמך מאד מעמיק, שחקר את תופעת הזנות בעקבות פניה ובקשה של הוועדה והיום, בציון עשור למאבק בסחר בנשים.

אורית זוארץ: כמובן לשותפים ולשותפות מהארגונים החברתיים, ממשרדי הממשלה, נציגי השגרירות, מחלקת המדינה האמריקאית, שאנחנו עומדים בקשר אתם עד היום.

אורית זוארץ: אני רוצה להציב שני יעדים ומטרות, בתחומים שאני נוגעת בהם ברמה האישית: האחד, שיתופי הפעולה בזירה הבין-לאומית.

אורית זוארץ: אחת המטרות שהצבתי לעצמי בעבודה בוועדה, זה להעלות את הנושא של הפעילות הענפה במדינת ישראל למיגור תופעת הסחר בבני אדם בכלל ובנשים בפרט, לתודעה הציבורית ולזירה הבין-לאומית.

אורית זוארץ: אנחנו עובדים בשיתוף פעולה עם PAHT "parliamentarians against human trafficking הארגון הבריטי שעובד עם האיחוד האירופי.

אורית זוארץ: עם הקואליציה למאבק בסחר בארצות הברית בארצות הברית, אני בקשר אינטנסיבי וישיר אתם.

אורית זוארץ: עם NCJW national council of jewish woman אלה גופים וארגונים שלמדו מתוך המסמכים שפורסמו פה על ידי מחלקת המחקר באנגלית מה נעשה בישראל והם רוצים ללמוד מה נעשה בישראל.

אורית זוארץ: היה פה מר אנטוני סטיין, ראשPAHT הבריטי, זה היה בתקופת הדמדומים בין תום הכנסת הקודמת לתחילת הכנסת החדשה אבל לא ויתרנו.

אורית זוארץ: הוא נפגש גם עם הארגונים וגם עם גורמי ממשל.

אורית זוארץ: אני חושבת שיש לנו מה להציג ויש מה לשקף.

אורית זוארץ: אנחנו עומדים בקשר גם עם שגרירים שלנו ברחבי העולם, עם קונסולים שמגיעים לאוניברסיטאות, מרצים על זכויות אדם.

אורית זוארץ: אני חייבת לציין, שהגנה על זכויות אדם בישראל זה לא רק הגנה על המיעוט הפלסטיני, גם בתוך מדינת ישראל וגם בגדה המערבית.

אורית זוארץ: הגנה על זכויות אדם זה גם הגנה על אלה שזכויותיהם נרמסים והדרך עוד ארוכה.

אורית זוארץ: הבנתי שישנן נשים שאותרו כקורבנות סחר ועינויים והן עדיין נמצאות במתקן הכליאה בסהרונים.

אורית זוארץ: הייתי רוצה לשמוע מה קורה עם זה כי השארנו את זה עם יעד לדירות חירום ורציתי לדעת איפה הדברים עומדים.

אורית זוארץ: הבנתי שיש נשים שעברו עינויים, עברו תקיפה מינית ואונס, אמנם לא בשטחה של מדינת ישראל אבל זה הגיע לפתחנו.

אורית זוארץ: הציר השני זו התכנית הלאומית להרחבת הטיפול בקורבנות זנות.

אורית זוארץ: יש תכנית לאומית מצוינת, יש שלושה מקלטים, אבל עם תום הכהונה שלי ובדיוני הוועדה האחרונים, עלו שני צירים נוספים:

אורית זוארץ: המחויבות של משרד השיכון לטיפול בקורבנות זנות ומתן מענה ברמת הדיור לאותן נשים.

אורית זוארץ: דבר שני, נציגה של משרד התמ"ת, שמונתה כרפרנטית לכל מה שקשור לפיתוח והכשרה מקצועית לנשים שהן קורבנות זנות.

אורית זוארץ: אני חושבת שזה נדבך מאד חשוב, כי את החלק הראשון – המצב הבריאותי, המצב הנפשי, כישורי חיים ראשוניים – הן מקבלות בתוך המקלטים ובדירות החירום, קורבנות הזנות, סחר הפנים בישראל.

אורית זוארץ: הציר השני לא קיבל מענה.

אורית זוארץ: אין פתרונות דיור עדיין ואין פרויקטים תעסוקתיים שממוקדים בצורה ייחודית ומותאמת לקורבנות זנות.

אורית זוארץ: אי אפשר לכלול את הקורבנות בסל אחד ולהגיד שתלכנה ללשכת התעסוקה ושם יתנו להן מענה, הן צריכות לקבל ליווי וטיפול מוקד וייחודי.

אורית זוארץ: עם היעדים האלה, הדרך ארוכה.

אורית זוארץ: כמובן שנותרה גם השלמת החקיקה לאיסור צריכת שירותי זנות וטיפול בקהילה.

אורית זוארץ: כמוש אמרו השרים בכנסת הקודמת, זנות היא לא בחירה והייתה דרך ארוכה עד שהגענו למקום הזה.

אורית זוארץ: עכשיו יש דרך סלולה, יש את חברת הכנסת גלאון, עם כל הכוח המניע ואת השר גדעון סער ושרים נוספים, שכבר הרימו את היד בוועדת השרים לענייני חקיקה ואמרו כן לחוק הזה.

אורית זוארץ: זה פשוט להכניס להילוך גבוה ולדחוף.

אורית זוארץ: אני כאן לסייע במה שצריך.

דוד צור: תודה רבה לחברת הכנסת לשעבר, בעצם לעתיד, אורית זוארץ.

אורית זוארץ: אני מודיעה שסיימתי את הקריירה הפוליטית.

אורית זוארץ: תודה רבה.

דוד צור: קבלתם הודעת פרישה בשידור חי, אבל אף אחד לא יתפוס אותך במילה אם תתחרטי.

דוד צור: חברת הכנסת רוזין בבקשה.

מיכל רוזין: צהרים טובים.

מיכל רוזין: הרוב שיושב אותי מכיר ויודע, אבל אני הצלחתי ללוות את הוועדה הזו בשלושה כובעים.

מיכל רוזין: התחלתי אצל חברת הכנסת זהבה גלאון כסטודנטית מתמחה ולאחר מכן כמנכ"ל ארגון מרכזי הסיוע לנפגעות ונפגעי תקיפה מינית.

מיכל רוזין: ליוויתי את אורית בעבודת הוועדה וחקיקה חשובה שנעשתה, בעיקר עם פרסום שירותי זנות וכדומה.

מיכל רוזין: היום, כחברת כנסת, אני מגיעה באופן קבוע ככל שניתן ומשתתפת בוועדות.

מיכל רוזין: הנושא הזה מאד חשוב לי.

מיכל רוזין: בעיני זה אחד הדברים על הרצף של פגיעה בנשים, פגיעה וניצול מיני של נשים.

מיכל רוזין: זה הקצה שלו, הסחר וכמובן שזנות היא חלק מזה.

מיכל רוזין: אני כמובן מצטרפת לכל הברכות, ואני רוצה לנסות, בעיקר מול השר, להגיד כמה נקודות חשובות.

מיכל רוזין: קודם כל צריך להבין, שהאוכלוסייה שאנחנו מדברים עליה קבלה מפנה.

מיכל רוזין: האוכלוסייה השתנתה.

מיכל רוזין: כאשר חוקקנו את החוק, דברנו על אותן נשים נסחרות שהגיעו מארצות, בעיקר ממזרח אירופה, ברית המועצות לשעבר.

מיכל רוזין: נשים, שאופי הסחר, איך שהובאו לכן, היה אופי מסוים, אני לא אכנס לזה, כולם יודעים את העובדות.

מיכל רוזין: היום, חלק מהנשים האלה מגיעות מארצות אחרות, בדרכים שונות והסחר קיבל מאפיינים אחרים.

מיכל רוזין: אנחנו שומעים על הרבה נשים שהגיעו מאפריקה, שנמצאות פה תחת שליטה, שלכאורה אנשי משפחה או אנשים מקורבים, הן משוחררות מסהרונים לכאורה תחת אחריות של בני משפחה ואנחנו שומעים שאותן נשים ממשיכות להיסחר לזנות.

מיכל רוזין: זו תופעה חדשה שלא הכרנו וצריך לשים עליה את הדעת.

מיכל רוזין: בנוסף, אני מאד מברכת את השר, שהחליט להקים מקלט נוסף.

מיכל רוזין: אותן נשים שהיו בסהרונים יועברו לשם, זו באמת הייתה מצוקה.

מיכל רוזין: חייבים לומר, שהיום יש מצוקה חדשה, שאותן נשים יכולות, על פי החוק, להיות שנה במקלט ולאחר מכן, על פי החוק הישן, היו מוחזרות בתהליך מסודר לארץ מולדתן.

מיכל רוזין: מה שקורה היום עם אותן נשים שמגיעות למקלטי הסחר, הן עוברות לרחוב הישראלי, משוחררות, כפי שאמרתי, תחת השגחה של משפחה או בכלל לא, וממשיכות את תהליך הניצול ומוצאות את עצמן ללא עתיד וללא יכולת קיום.

מיכל רוזין: יש תופעה אחרת, יש אוכלוסייה שונה עם מאפיינים שונים, צריך לתת את הדעת על זה.

מיכל רוזין: בנוסף, צריך להסתכל בזכוכית מגדלת לגבי ניצול של עובדות זרות, בעיקר נשים בסיעוד, שמנוצלות למין.

מיכל רוזין: אני יודעת שהיו כמה משפטים בעניין, אבל זו תופעה הרבה יותר רחבה ממה שמגיעה למשטרה ולבתי המשפט.

מיכל רוזין: כמו כל תופעה שנמצאת בדל"ת אמות של אנשים, מאד קשה לעקוב אחריה.

מיכל רוזין: אחד הנושאים שאני אעסוק בהם ביום המאבק באלימות כלפי נשים, אצלי בוועדה לבחינת עובדים זרים, זה נושא שאני יודעת שיש מאמץ גם של המשטרה וגם של המשרד, אבל צריך לבדוק כי גם שם מתקיים ניצול ואפילו סחר.

מיכל רוזין: חשוב להגיד בנושא של זנות, אני מצטרפת לדבריה של חברת הכנסת גלאון ותומכת בהצעת החוק שלה, של ההפללה, אני מקווה שאכן נצליח לקדם את זה.

מיכל רוזין: לצד ההפללה, חשוב לומר, התכנית לשיקום נשים בזנות הייתה תכנית אמיצה וחשובה שלאורך השנים הלכה והצטמצמה מבחינה תקציבית.

מיכל רוזין: אין מה לעשות, בסופו של דבר, הכסף שמושקע בנושא, מראה על חשיבות הממשלה כלפי הנושא, מראה על החשיבות שלנו כלפי הנושא.

מיכל רוזין: ככל שהתקציב מצטמצם, היכולת לפתוח תכניות נוספות, אם לתעסוקה ואם לשיקום, הולכות ומצטמצמות.

מיכל רוזין: עדיין, רוב הארגונים מחזיקים בציפורניים את התקציב המועט שניתן להם, על מנת להמשיך לקיים את הפרויקטים.

מיכל רוזין: בואו ניתן להם דחיפה חזקה עם תקציב משמעותי כדי שנצליח לא רק לעזור למגר את הזנות, אלא גם לעזור לאותם נשים לצאת ממעגל הזנות ולהשתקם.

מיכל רוזין: תודה ושוב ברכות.

דוד צור: תודה.

דוד צור: אני אבקש מד"ר מרב שמואלי, המתאמת של המאבק, לומר דברים, בבקשה.

<מרב שמואלי: אני רוצה קודם להגיד תודה למריה רבינוביץ' ולמרכז המחקר והמידע על מסמך מאד מקיף.

<מרב שמואלי: אני יודעת שמריה עשתה עבודה מאד יסודית.

<מרב שמואלי: יש חשיבות רבה שהדברים כתובים עכשיו שחור על גבי לבן.

<מרב שמואלי: במשך הרבה זמן רצינו שיהיה כזה מסמך כי הציבור הרחב לא יודע שישראל מיגרה את הסחר בנשים, אז עכשיו ישנה הוכחה בכתב.

<מרב שמואלי: אנחנו אכן הגענו פה להישגים, שלדעתי אין לזה משהו מקביל בעולם.

<מרב שמואלי: אנחנו היום במצב שמדינות אחרות בעולם מבקשות ללמוד מהניסיון שהצטבר צלנו.

<מרב שמואלי: אני מקבלת פניות כל הזמן מארגונים בין-לאומיים כמו האו"ם וממדינות אחרות, שנלמד אותם איך הגענו להישג הזה.

<מרב שמואלי: זה בוודאי לא אומר שנגמרה העבודה אבל אפשר לשמוח רגע במה שכבר נעשה.

<מרב שמואלי: כפי שעלה פה, התופעה כל הזמן משתנה מהזמן שנוצרו המנגנונים לטיפול בסחר, יש שינויים שאנחנו רואים כל הזמן.

<מרב שמואלי: במדינות המוצא של הקורבנות, בסוג הניצול שהן והם עוברים.

<מרב שמואלי: איפה זה קורה, האם בישראל או במקום אחר.

<מרב שמואלי: סוג הטראומה וסוג הטיפול שצריך.

<מרב שמואלי: זה מחייב את כל הרשויות להיות כל הזמן ערניים, גמישים, יצירתיים ולהגיב כל הזמן לשינויים.

<מרב שמואלי: כפי שכבר נאמר, להצלחה הזו שותפים הרבה גורמים.

<מרב שמואלי: נציין שוב את חברת הכנסת זהבה גלאון ואת אורית זוארץ.

<מרב שמואלי: אני רוצה לציין גם את עורכת הדין רחל גרשוני, שאני ממלאת את מקומה, ובלעדיה היינו כולנו במקום אחר לגמרי.

<מרב שמואלי: מי שמכיר את הנושא יודע.

<מרב שמואלי: משרדים רבים וארגונים רבים שותפים בזה.

<מרב שמואלי: אני מודה לכולם.

<מרב שמואלי: בגלל שנמצא כאן שר הפנים וראש רשות ההגירה, אני אציין במיוחד, שגם איך שאני רואה במשרד שלי, אולי זה לא מובן מאליו, שרשות ההגירה בכלל נותנת את הדעת לדברים האלה.

<מרב שמואלי: יש לנו שיתוף פעולה יום-יומי עם אנשים ברשות.

<מרב שמואלי: אני יודעת, שבאופן אישי וישיר, המסר יורד מראש הרשות בעצמו, שהנושא הזה חשוב וצריך לקדם אותו, אנחנו רואים את זה ממש בשטח יום-יום.

<מרב שמואלי: לגבי דגשים שעלו, אני מסכימה עם הכיוון של להפנות יותר את המבט גם לזנות הישראלית, זה בהחלט דבר נכון וראוי.

<מרב שמואלי: דבר אחרון, לגבי מה שנאמר על ידי חברת הכנסת רוזין, אין ספק שנוצרה פה מציאות שלא הייתה קודם שנשים שמסיימות את השהות במקלט ולא ניתן להשיב אותן למדינת המוצא, שזה ההליך הרגיל.

<מרב שמואלי: אני רוצה לתקן, זה לא עניין של חוק, שום חוק לא קובע כמה זמן צריך להיות במקלט, זו מדיניות שהממשלה קבלה.

<מרב שמואלי: המדיניות הזו נדיבה מאד ביחס למה שקורה בעולם, כאן זה שנה, בהרבה מקומות זה הרבה פחות משנה ומותנה במי שמשתף פעולה עם רשויות אכיפת החוק.

<מרב שמואלי: בישראל, מקבל סיוע כל קורבן סחר שהוכר, לא משנה אם יש הליך פלילי, אם לא רוצים לנהל הליך פלילי, את זה צריך לזכור.

<מרב שמואלי: זה לא אומר שצריך לעשות דיון מאד מעמיק מה קורה כשגבר או אישה מסיימים תקופה במקלט והן עדיין במצוקה קשה ואי אפשר לעשות את ההליך המובנה של חזרה בטוחה עם ליווי, זה בהחלט נושא חשוב.

<מרב שמואלי: לסיום, להזכיר, זו ועדת סחר בנשים, אבל יש גם הרבה גברים.

<מרב שמואלי: אמנם התופעה הזו, כפי שאמר גם השר, היא תופעה מגדרית, יש הרבה קורבנות שהן נשים ונשים גם פגיעות יותר לעבירות האלה, אבל יש הרבה קורבנות גברים, שהמצב שלהם קשה ביותר ועברו דברים מחרידים ואסור שנשכח אותם.

<מרב שמואלי: תודה.

דוד צור: תודה.

דוד צור: אני רק אציין שהחוברת הזו, שכולם משבחים, תשלח גם לשגרירויות הזרות עם תרגום לאנגלית, כדי שגם הם יוכלו לעיין בה.

דוד צור: חברת הכנסת שולי מועלם בבקשה.

שולי מועלם-רפאלי: שלום לכולם.

שולי מועלם-רפאלי: יש פה אנשים שיוצא ששבוע אחרי שבוע אנחנו נפגשים לעומק העניין ושלום גם לחברת הכנסת לשעבר אורית זוארץ.

שולי מועלם-רפאלי: זה פשוט מופלא בעיני, אנחנו לומדים בוועדה כמה דברים מהותיים להתנהלות שלנו קודם כל כבני אדם וגם כחברי כנסת.

שולי מועלם-רפאלי: גם תחושת איגום הכוחות, שעלתה למן הדיון הראשון בנושא הסחר בנשים, התחושה הייתה, שלאורך כל השנים אגמו פה כוחות, שבדרך כלל יודעים לריב מצוין.

שולי מועלם-רפאלי: בנושא הזה, בזכות מי שהיום הוא השר ובזכות חברות הכנסת השונות ואנשים נוספים שהוזכרו, הכרתי את חבר הכנסת יורי שטרן היכרות אישית, כחבר משפחה והנשוא הזה היה בלבו ובנפשו.

שולי מועלם-רפאלי: התחושה היא שאחד הדברים המרכזיים שאנחנו לומדים פה זה היכולת לאגם כוחות מול מאבק, שהוא מאבק קריטי לדמות שלנו כמדינה.

שולי מועלם-רפאלי: לדמות שלנו כמדינה יהודית ודמוקרטית, לדמות שלנו כחברה, שמתייחסת באופן שוויוני לנשים, גברים וקטינים, שגם זה נושא שנצטרך לתת עליו את הדעת.

שולי מועלם-רפאלי: מרב אמרה, בואו לא נשכח את השינוי, אנחנו רואים השינוי ולאט לאט נתייחס גם לקטינים, מה קורה עם הקטינים שמגיעים עם המשפחות שלהם.

שולי מועלם-רפאלי: גם היכולת להמשיך.

שולי מועלם-רפאלי: היכולת להמשיך דברים שהתחילו פה קודם ולהמשיך את מסע השליחים הזה קדימה.

שולי מועלם-רפאלי: אני רוצה להתייחס למה שעלה בדיונים האחרונים בוועדה וחברי כנסת נוספים התייחסו לזה.

שולי מועלם-רפאלי: דבר ראשון זה היכולת לאגם כוחות במאבק שמסתמן הבא והמרכזי של הוועדה הזו ושל ארגוני נשים וזו הזנות הישראלית.

שולי מועלם-רפאלי: התחושה שלי היא שעדיין לא ברור לכולם שיש פה זנות שהיא לא מבחירה.

שולי מועלם-רפאלי: אמנם אנחנו פוגשים את הנשים האלה שאומרות שהן בחרו בזה, באו לשנה בישראל כדי לעסוק בזנות או בליווי או בכותרות אחרות, הן עושות את זה מרצונן, הדרכון אצלן ואף אחד לא חוסם אותן.

שולי מועלם-רפאלי: אבל לעניות דעתי, צריך להיכנס להרחבה גם לסרסרות וזה נושא שהועלה כבר בדיונים.

שולי מועלם-רפאלי: דבר נוסף זה איגום הכוחות במאבק מול הנושא הזה.

שולי מועלם-רפאלי: קודם כל, החוק המרכזי, שיעלה פעם אחר פעם בוועדה והוא הנושא של הפללת הלקוח, ומה שעסקנו בו בדיון האחרון והוא האחריות שלנו לראות איך מקדמים אותו וזה הנושא של תביעת נזיקין.

שולי מועלם-רפאלי: כשניסיתי להוציא את הדיון האחרון של הוועדה החוצה, הבנתי שזה היה קשה לאנשים יותר ממה שהיה נדמה לנו, לפחות מבחינת הכותרת המשפטית, אבל גם את זה נצטרך לעבור.

שולי מועלם-רפאלי: שיתוף הפעולה שכולם מדברים עליו יצטרך להיות שיתוף פעולה מחשבתי, איך משנים חוקים או התנהלות של הפרקליטות ביחס לעניין הזה של סרסרות, הפללת לקוח, של תביעות נזיקים בלי הוכחת נזק.

שולי מועלם-רפאלי: אני מאחלת לנו, שכמו שהצליחו קודמנו לטעת נטיעה משמעותית , גם הוועדה הזו תצליח.

שולי מועלם-רפאלי: אני רוצה לסיים ולהגיד שאחד הדברים המרכזיים שבזכות חבר הכנסת צור חווה הוועדה הזו, זו אותה ירידה אל השטח ואותה היכרות קרובה.

שולי מועלם-רפאלי: אין כמו מראה עיניים ואין כמו הירידה הזו פעם אחר פעם בלי להגיד שבנושא הזה אנחנו לא נוגעים.

שולי מועלם-רפאלי: אני רוצה להודות על זה לחבר הכנסת צור ולהודות לכל חברי הכנסת שהיו בעבר בנושא ונמצאים תמיד בשבילנו למרות עיסוקיהם הרבים.

דוד צור: תודה רבה.

דוד צור: אני רוצה להודות ולהתנצל בשם השר שהוא חייב לעזוב אותנו ולהמשיך בעיסוקיו.

דוד צור: תודה על שכיבדת אותנו ותודה גם על הסיוע בכל ימות השנה.

דוד צור: יש לך נציגים נכבדים כאן שימשיכו.

דוד צור: תודה רבה.

גדעון סער: תודה רבה.

דוד צור: אני אבקש מאמי סער שתאמר כמה דברים ואחריה חברת הכנסת יפעת קריב.

<אמי סער: אמי סער, מוקד סיוע לעובדים זרים.

<אמי סער: אני אתחיל בברכה על פעילות הוועדה.

<אמי סער: אני גם אזכיר, שהמוקד סיוע לעובדים זרים היה בין הארגונים הפעילים הראשונים שזיהו למעשה את קורבנות הסחר בזנות בכלא נווה תרצה, בעת ביקורים אקראיים אצל נשים שהגיעו לכאן לעבוד ותוך כדי שיחה התברר להם שיש למעשה אוכלוסייה שונה לגמרי ונכנסו לזה בכל הכוח.

<אמי סער: כל השאר כתוב בחוברת הנפלאה הזו.

<אמי סער: אם מדברים על הסחר כיום, שמשנה כל הזמן את פניו ויש כל הזמן דברים חדשים, שאנחנו בוחנים בקרב האוכלוסיות החדשות שהגיעו, אני רוצה לומר שני דברים על נשים, קורבנות סחר, שהגיעו מסיני.

<אמי סער: ציינת שהאשרות שניתנו הן ללא הבדל מגדרי, גם אמנון הזכיר את זה, הגברים במקלט עדיין ללא אשרות.

<אמנון בן עמי: זה אושר והם יקבלו.

<אמנון בן עמי: אמר את זה חבר הכנסת דוד צור, שזה לא יהיה מגדרי ואמרנו שבסדר.

<אמנון בן עמי: אין מה לשאול מתי, אמרתי שזה יגיע.

<אמי סער: בסדר גמור.

<אמי סער: דבר שני, הבנתי שיש כ-20 נשים בקהילה ו-4 נשים בכלא שממתינות למקלט שיהיה בעוד חודשיים.

<מרב מולד: אנחנו תכף ניתן עדכון לגבי מי שהה בקהילה ומה המענים שפתחנו ומתי תיקלט במקלט.

<אמי סער: עד כמה שאני יודעת, ממי שמטפל בהם ישירות בימים האחרונים, יש בעיה מאד חריפה עם טיפול רפואי של אותן נשים ואני מבקשת לעשות כל שאפשר שהן תקבלנה את הטיפול הרפואי שמגיע להן ואני מקווה שהן תכנסנה למקלט כמה שיותר מהר.

דוד צור: את מדברת על אלה שבמקלט או על אלה שבסהרונים?

<אמי סער: אלה שבקהילה.

<אמי סער: יש 20 נשים בקהילה, שנמצאות אצל משפחות, חלקן בתנאים קשים, נאלצות לעבוד ולחיות בצפיפות עם גברים בתנאים מאד לא נוחים.

<אמי סער: סיגלית עושה כל מה שהיא יכולה כדי להעביר למקלט, יסמין מקבלת, אבל עדין יש 20 נשים שממתינות לפתרון ואסור לשכוח אותן.

דוד צור: יסמין, את רוצה להתייחס רגע לסוגיה הזו.

<יסמין קונפינו: אני בהחלט רוצה לעדכן, בשעה טובה נמצא מבנה שישמש כמקלט, שלישי במספרו, לקליטת קורבנות סחר בנשים שנמצאות בקהילה.

<יסמין קונפינו: מספר הנשים קורבנות הסחר בקהילה עלה מעט, אבל אך ורק מסיבות טובות, כיוון שהסיוע המשפטי עומל כדי לשחרר אותן מסהרונים.

<יסמין קונפינו: יש מספר נשים שזוהו לאחרונה, הוכרו רק לאחרונה כקורבנות סחר וחלקן כבר שוחררו לקהילה, אז צריך להסתכל גם לסיבות למה הן משוחררות לקהילה.

<יסמין קונפינו: אני רוצה להוסיף שהמקלט יקלוט, כמובן כמה שיותר מהר, את 18 הנשים שנמצאות היום בקהילה.

<יסמין קונפינו: יש כ-27 נשים בקהילה, מתוכן גם מקלט מעגן ערוך לקלוט את חלקן, כך שאנחנו מקווים בחודשים הקרובים לשים סוף לשאלת ההמתנה.

<יסמין קונפינו: בסהרונים נותרו בסך הכול 2 נשים שגם הן כמובן יקלטו בהמשך.

<יסמין קונפינו: המקלט ייפתח בשבועות הקרובים, אנחנו עומלים על הצוות והציוד, ונעשה כמיטב יכולתנו לפתוח אותו בזמן הקרוב מאד.

<מרב מולד: אני רוצה להוסיף שפתחנו פתרון ביניים.

<מרב מולד: ראינו שלקח זמן להקים את המקלט הנוסף, צריך להבין שיש המון עניינים מסביב, למצוא מקום מתאים, בשכונה מתאימה, לשכור צוות שמדבר את השפה.

<מרב מולד: זו אופרציה שאי אפשר להפעיל אותה בשבועות ספורים.

<מרב מולד: לכן הקמנו מסגרת ביניים של מרכז יום, שפועל בתוך מסיל"ה, בתוך עיריית תל-אביב היום הוא נמצא בקשר עם כל הנשים ששוהות בקהילה, גם כדי להבין מה מצבן, גם כדי לראות אם אישה נמצאת בסיכון ממשי ואז היא מקבלת קדימות בהגעה למקלט.

<מרב מולד: יש לנו כבר נשים שזיהינו שהן בסיכון והן תכנסנה בשבוע הקרוב למקלט.

<מרב מולד: אני חושבת שזו תופעה שמצריכה מאתנו כל הזמן יצירתיות, גמישות ודינאמיות, גם במתן מענה וגם בסוג האוכלוסייה שהשתנתה.

<מרב מולד: זה מצריך מאתנו למצוא מענים טיפוליים קצת אחרים.

<מרב מולד: חשוב לי להדגיש, שאנשים שבקהילה, נכון שהפכו למשמורנים, חלקם במצב יותר טוב וחלקם במצב פחות טוב, עם כולם כיום אנחנו נמצאים בקשר.

<מרב מולד: יש לנו תמונת מצב לגבי כל אחת מהן, אלה שזיהינו שהם במצב אקוטי, נכנסות במידי למקלט.

<מרב מולד: במקלט החדש יוכלו להיקלט 18 נשים.

<מרב מולד: מהמקלט הנוכחי עוברות כרגע נשים לתוך דירות המעבר.

<מרב מולד: ישנם שלבים, כמו דירות המעבר, לשם עוברות נשים שעברו תהליך התחלתי של שיקום במקלט ויכולות להיות בדירה עצמאית.

דוד צור: מה לגבי טיפול רפואי לאלה שנמצאות בקהילה?

<מיכאל דור: בתוך המקלט הן מקבלות טיפול מלא לחלוטין, כולל אשפוזים.

<מיכאל דור: הבעיה שלנו היא עם אלה המפוזרות בכל מקום, בעיה של גישה.

<מיכאל דור: ועדה ברשותי המליצה לפני למעלה משנה, לתת הכרה לזכאות כמו בחוק ביטוח בריאות ממלכתי ובגלל הפיזור הרב, לקנות את זה במקלט.

<מיכאל דור: מנכ"ל משרד המשפטים, בשיחה עם מנכ"ל משרד הבריאות סכמו על תקציב.

<מיכאל דור: אנחנו מקווים לגייס אחות, שננצל אותה באות ההזדמנות לעבודה במקלט, שהיא תרכז את זה מבחינה ארצית ויקבלו גם אישור וגם טיפול באילת ובמטולה, שזה מתואם אתנו מראש.

<קריאה: כלומר, בקופות חולים, תחת חוק שירותי בריאות מלכתי?

<מיכאל דור: לא בטוח שזה יהיה בקופות חולים כי הקופות לא היו כל כך נלהבות.

<מיכאל דור: ייכנסו אולי למרפאות חוץ של בתי חולים, אנחנו נשלם את החשבון.

אורית זוארץ: חשוב שהמענה יינתן.

אורית זוארץ: חשוב שזה יהיה באישור מראש כדי שלא יהיה "אביוז" של הנושא, כי זה בלי שום בקרה בכל הארץ.

דוד צור: רציתי לשאול לבי המרפאה הניידת שביקרנו בה.

דוד צור: יש שם מצוקה גדולה מאד לסיים את השנה.

דוד צור: הנושא הועבר לטיפול.

<מיכאל דור: יעל פנתה אלי בבקשת עזרה, זה עוד לא נפתר.

<מיכאל דור: הייתי שם השבוע והניידת עמדה.

דוד צור: מה אתה יכול לבשר לנו בעניין?

<מיכאל דור: לא יכול לבשר לצערי.

<מיכאל דור: הכול תקציב.

דוד צור: הייתה לי שיחה עם המנכ"ל בעניין הוא ביקש שזה יגיע אליו.

דוד צור: תראה רק שזה מתחבר אחד לשני, דברתי גם עם השרה, כולם רוצים לעזור, בסוף איכשהו זה לא נפתר.

דוד צור: זה משהו אקוטי וגם לא נראה שעם תקציב בשמים.

דוד צור: חברת הכנסת קריב בבקשה.

יפעת קריב: כבוד היושב ראש, חברת הכנסת לשעבר אורית זוארץ, חברה טובה עד היום וטוב לראות אותך כאן.

יפעת קריב: לפני עשר שנים הייתי חברה בוועדה הזו כעובדת סוציאלית צעירה בעמותת על"ם, בתכנית של "ערים בלילה" שעסקה בקטינים וקינות מנוצלים מינית מסחרית, ובכלל בכל העבודה של העמותה עם הניידות ועם ילדי הלילה.

יפעת קריב: זנות קטינים וסחר בנשים זה נושא שתמיד העסיק והטריד אותי וזו הייתה תחילת הדרך שלי במקצוע.

יפעת קריב: הדבר הכי חזק שמהדהד היום ואני שמחה לקחת חלק בוועדה המכובדת הזו, שאין פתרונות קצרי טווח ואין עשייה מהירה.

יפעת קריב: עשר שנים.

יפעת קריב: אפשר לראות שדברים קורים ודברים משתנים והוועדה הזו עשתה עבודה מדהימה, אפשר להגיד שכמעט מגרה את התופעה.

יפעת קריב: אנחנו יודעים שהתופעה כמובן לא מוגרה, אבל אפשר לראות שהסחר בנשים עבר שינוי מאד משמעותי במדינת ישראל.

יפעת קריב: כשיצאנו לדרך עם הוועדה הזו זה היה כמעט בלתי אפשרי, לא חשבנו שאפשר יהיה לעצור את הנשים שהגיעו לארץ, או את האפשרות שגברים יסחרו בהם.

יפעת קריב: אני רוצה לומר לכם שמרגש אותי לראות את מהפכה הזו, כי אני רואה אותה כמהפכה נשית, מהפכה פמיניסטית, מהפכה של קבוצת נשים, שאני רוצה להגיד תודה פה לחלקכן, שאני רואה כבר עשר שנים ויותר.

יפעת קריב: יש כמובן גם גברים שתורמים ואני מודה גם להם, אבל אותי מטריד הנושא של נשים בבחירות המוניציפאליות מחר.

יפעת קריב: אני רוצה לומר שעשינו מהפכה מדהימה, הצטרפתי אליכם בעשייה הזו, לצד אנשי המשטרה וכל אחד ואחד וכמובן הגברים שהם חלק מהנושא, היושב ראש, ושר הפנים שהיה תמיד מחויב לסוגיה הזו.

יפעת קריב: אבל אמירה שבעשר שנים אפשר לעשות שינוי.

יפעת קריב: לקחת נושא ולא להתייאש ולא לחשוב שהוא יכול להעלם.

יפעת קריב: כחברת כנסת אני רואה עוד מספר ועדות פרלמנטריות שהתחילו מלעבוד לפני שנים אבל או שהם נעלמו, או שכחו או הפסיקו להתקיים.

יפעת קריב: אפשר באמת להצביע לוועדה הזו על פועלה.

יפעת קריב: אפשר לקחת את הנושא וללמוד אותו לא רק בנושא של סחר בנשים בעולם, אלא בכלל העבודה המצוינת של ועדה פרלמנטרית, שלוקחת נושא ולא מוותרת והנושא הזה מביא לשינוי במדינת ישראל.

יפעת קריב: כבני אדם, כאזרחים, שינינו את פני המדינה.

יפעת קריב: אני מקווה שנוכל להוביל את זה לעולם כולו, למינות נוספות.

יפעת קריב: זה לא אומר שזה יסתיים, זה לא אומר שזה לא יכול לחזור, בל זה מר שעשינו שינוי.

יפעת קריב: אני נמצאת יום במקום מאד קטן ומצדיעה לכל אלה שעובדים ועושים את העבודה הקשה.

יפעת קריב: בסופו של דבר אנחנו רואים נערה, אישה, קורבן ואנחנו יודעים שלהם הסיפור לא יסתיים כל החיים, הוא תמיד יישאר שם וצריך תמיד לחזור ולטפל בהם.

יפעת קריב: היום מבחינתי זו אמירה של כבוד והצדעה ואני ממש מתרגשת להיות כאן היום.

יפעת קריב: תודה.

דוד צור: תודה.

דוד צור: האחרונה לדבר היא ריטה, בבקשה.

<ריטה איבשין חייקין: אני רוצה בתחילה להסב את תושמת לבכם, שבכל פעם שאנחנו מגיעות לוועדה, ואני כבר 12 שנה בתפקיד, הארגונים תמיד ממתינים לסוף שיתנו לנו לדבר.

<ריטה איבשין חייקין: חברי הכנסת מדברים, יוצאים וחשבנו, בשביל מה אנחנו יושבות כאן?

<ריטה איבשין חייקין: מה אנחנו עושות כאן?

יפעת קריב: אבל את עשית מהפכה.

<ריטה איבשין חייקין: אבל אני רוצה לציין לזכותכם, תודה שנשארתם וגם תודה שתמכתם בנו ואפשרתם לנו לפעול כארגונים לזכויות אדם.

<ריטה איבשין חייקין: לא השתקתם אותנו, נתתם לנו לדבר, שזה מאד חשוב.

<ריטה איבשין חייקין: אני אומרת את זה כי אני רואה את החברים שלי במדינות אחרות, מדינות מזרח אירופה ולא תמיד אני רואה שהם יכולים לדבר.

<ריטה איבשין חייקין: הם אומרים לי שאם הם היו מדברים כמו שאני מדברת בישראל, סביר להניח שמזמן לא היו בתפקיד ואולי גם לא חיים.

<ריטה איבשין חייקין: לגבי הנושא, עשינו שינוי ומדינת ישראל הוכיחה שאם המדינה רוצה לעשות משהו היא תצליח.

<ריטה איבשין חייקין: אם היא רוצה לשנות, היא תאבק ותצליח.

<ריטה איבשין חייקין: כך שזו דומה יפה גם לתופעות אחרות, צריך מעט לחץ מארצות הברית, לחץ מארגונים לא ממשלתיים, וזה יצליח.

<ריטה איבשין חייקין: אני רוצה להסב את תשומת לבכם, ראינו לא מזמן סרט דוקומנטרי מהתכנית "אבודים" של צופית גרנט, האישה מטופלת על ידי הפרויקט, והיא לא יחידה, יש כאלה הרבה.

<ריטה איבשין חייקין: אלה התוצאות של הסחר בנשים.

<ריטה איבשין חייקין: אנחנו כבר לא יכולות להכניס אותה למסגרת הסחר.

<ריטה איבשין חייקין: היא כבר לא תקבל את הזכויות של קורבנות סחר.

<ריטה איבשין חייקין: בין אם רצינו להשאיר ובין אם לא, מכל מיני נסיבות היא כבר כאן ואין ברירה.

<ריטה איבשין חייקין: כולנו מבינים שהיא לא יכולה לצאת מהמדינה כי יש לה ילדים ואנחנו מבינים גם ששם אין לה חיים.

<ריטה איבשין חייקין: גם כאן המדינה צריכה לקחת איזושהי אחריות ולתת לה זכויות.

<ריטה איבשין חייקין: לאישה עדין אין ביטוח בריאות.

<ריטה איבשין חייקין: מיקי דיבר בדיוק על הבעיה.

<ריטה איבשין חייקין: היא חסרת מעמד.

<ריטה איבשין חייקין: המדינה צריכה לתת לזה מענה.

<ריטה איבשין חייקין: נאבקנו בעיקר בסחר ה"קלאסי" היום לדעתי יש סחר פנים.

<ריטה איבשין חייקין: אנחנו לא רואים את זה על פני השטח וצריך לראות את זה.

<ריטה איבשין חייקין: אנחנו רואים היום נשים אחרות, סחר אחר ואולי זו תופעה אחרת וצריך להתייחס לזה בהמשך.

<ריטה איבשין חייקין: צריך תמיד לשים את היד על הדופק ולצד הסיפורים בעולם על איך אנחנו מצליחים, תמיד צריך להיות ערניים וכארגוני זכויות אדם מאד נעזור למדינה להישאר ערניים.

<ריטה איבשין חייקין: תודה.

דוד צור: חברת הכנסת לשעבר זוארץ רצתה להתייחס.

אורית זוארץ: הסוגיה של חסרי המעמד היא סוגיה שעלתה גם בתקופה שכיהנתי כיושבת ראש ועדת המשנה.

אורית זוארץ: זה המקום לציין שישנה אוזן קשובה גם מראש רשות האוכלוסין וההגירה וגם מהשר הנוכחי.

אורית זוארץ: בזמנו העברנו רשימה מסודרת וקבלנו את כל הנתונים מהארגונים על מרבית הנשים והעברנו את זה לשר הפנים ולמשרד בצורה מסודרת .

אורית זוארץ: לדעתי מעמדן של מרבית הנשים הוסדר ואפשר לבדוק את זה עם אריאלה ואם יש נשים חדשות אני מניחה שאותה שיטה יכולה לעבוד גם במקרה הזה.

אורית זוארץ: בקשה נוספת קטנה, לא לעצום את העיניים למה שקורה בשכונה שלנו.

אורית זוארץ: כולנו צפינו בערב שבת בתכנית על הקטינות שנסחרות בסוריה.

אורית זוארץ: זו הזדמנות שיושב ראש הוועדה ייזום פגישה עם הקולגה הירדני שלך ויחד עם גורמים בזירה הבין-לאומית ינסו לסייע לקורבנות שנמצאות בירדן, מדינה שאנחנו נמצאים אתה בשלום ואנחנו לא יכולים להיות אדישים לסבל של אותן נשים שנסחרות שם מחוץ לדלת שלנו.

אורית זוארץ: תודה.

<עידית הראל שמש: אנחנו מלווים את הוועדה כבר משנת 2002, כשאני הצטרפתי ב-2005.

<עידית הראל שמש: אני חייבת לציין שהיו רגעים לא פשוטים, מערכת היחסים שלנו עם הוועדה הייתה מורכבת, יחסים אמביוולנטיים.

<עידית הראל שמש: במכון תודעה היינו בקשר עם נשים ישראליות שעסקו בזנות, היינו מגיעות לוועדה והייתי יושבת פה עם גוש בגרון ועיניים מלאות בדמעות ויוצאת החוצה ומדברת עם לאה, שיסדה את מכון תודעה ואומרת לה, הם לא מקשיבים, הם לא יודעים, יש פה נשים ישראליות ואף אחד לא רוצה להקשיב.

<עידית הראל שמש: רק נשים זרות שנסחרות וזהו.

<עידית הראל שמש: אתם מציגים את העניין כאילו היו נשים זרות ולתוך הואקום הזה נכנסו נשים ישראליות, שזה נכון, אבל היו נשים ישראליות גם קודם.

<עידית הראל שמש: אנחנו ראינו את המצוקה שלהם ואני זוכרת טלפון מנערה בת 19 ששוכבת על ספסל, קודחת מחום, זרקו אותה מבית בושת ואין לי מה לעשות אתה.

<עידית הראל שמש: ניסיתי אז לדבר עם רענן כספי והוא עזר לי להכניס אותה למעגן, אבל לא הייתה שום תשתית ולא היה לי מה לעשות.

<עידית הראל שמש: כל כך השתדלנו שהשיח יהיה גם על הזנות.

<עידית הראל שמש: למרות שהכותרת של הוועדה לא היה אחר והמנדט היה אחר, הרגשנו שיש לאן לפנות, גם חברת הכנסת גלאון, גם אורית וגם חבר הכנסת דוד לקחו את הנשוא ואמצו אותו.

<עידית הראל שמש: לשמחתי הנושא הזה היום יותר קיים ויותר בקונצנזוס.

<עידית הראל שמש: אני מחכה ליום שזו תהיה הוועדה למאבק בזנות ובסחר בנשים.

<עידית הראל שמש: אנחנו חושבות שברגע שיש מלחמה בזנות, יש לחימה בביקוש ואז לא צריך להביא את הנשים בכלל, ככה ההיגיון עובד, נילחם בזנות ותוצאת הלוואי הטובה תהיה חיסול הסחר בנשים.

<עידית הראל שמש: אנחנו כמובן מברכות את החקיקה ופועלות שנים לקדם אותה.

<עידית הראל שמש: לצערי לא ראינו שום פרויקט תודעתי ציבורי בשלילת הלגיטימציה בצריכת הזנות.

<עידית הראל שמש: בארץ ובעולם.

<עידית הראל שמש: אני לא מבינה למה זה כבר לא מתחיל, זה היה כבר צריך להתחיל בלי קשר לחקיקה, זה חסר.

<עידית הראל שמש: דבר אחרון לגבי דו"ח מחלקת המדינה האמריקאי.

<עידית הראל שמש: ארצות הברית, קטונתי מלפאר ולשבח את הפעילות שלהם, אני חייבת לציין שכל השנים אנחנו מרגישות את חוסר הרלוונטיות של הדו"ח מכיוון שנראה לנו מוזר שמדינות כמו דנמרק, הולנד, גרמניה, ניו-זילנד, אוסטרליה, שמסדו את הזנות, בשוויצריה יש בקתות עץ שגבר יכול להיכנס עם הרכב שלו לחדור לאישה בזנות, לשלם לה והכול בסדר, כמו מכונה עם מטבע.

<עידית הראל שמש: המדינות האלה נמצאות ב-T1 וזה בעיני הצביעות של הדו"ח האמריקאי.

<עידית הראל שמש: אבל כמובן ההישגים של הוועדה הזו הם יוצאים מהכלל.

<עידית הראל שמש: תמיד נשמח לעבוד בשיתוף פעולה.

<עידית הראל שמש: תודה.

דוד צור: תודה רבה.

דוד צור: כמה מילות סיכום, נאמר שזה מפגש חגיגי כדי לציין את העשור ופחות לצלול לעומקם של תכנים שאנחנו דנים בהם בשגרה בוועדות אבל מן הסתם זה היה נכון ובמקום להעלות את הנושאים.

דוד צור: אני מצטרף לברכות ולתודות לכל מי שעסק בעניין, לכל הגורמים, גם הממשלתיים, גם הלא ממשלתיים וגם לכנסת.

דוד צור: דברנו על נושא הסחר, שם מצד אחד אנחנו יכולים לזקוף לזכות כולם את ההתקדמות המרשימה, עד כדי חיסול כמעט התופעה, אבל כפי שנאמר יש עוד נושאים נוספים לטפל בהם, גם אם זה קשור לאשרות השהייה וקבלנו פה תשובה נחרצת וחד משמעית, וטוב שכך, ממשרד הפנים, בעניין הפתיחה הנוספת של מעון נוסף, שזה ממש מעבר לפינה וטוב שאיתרתם את המקום.

דוד צור: זה כבר יפתור את הבעיה הנוספת שהועלתה, של אותן נשים שבקהילה ושבסהרונים, גם שם יימצא הפתרון.

דוד צור: אמרה חברת הכנסת קריב, אין פה פתרונות קצרים, התהליכים האלה ארוכים אבל משהם מושלמים לפחות הם חזקים ויכולים לתת פתרונות לטווח הארוך.

דוד צור: יש בעיות עם קורבנות סחר שהם אימהות, ראינו את התופעה בביקורים, זה דבר מאד מורכב ומסובך, גם לעניין מעמדם.

דוד צור: צודקת עידית בנושא של משרד החינוך.

דוד צור: הנושא עלה כבר בדיונים הקודמים ונקבע מועד ספציפי שנדון בסוגיה.

דוד צור: שבוע הבא אמורים להגיע אנשי משרד החינוך ולהציג לנו את התכניות כדי להתקדם ולדבר על זנות, פורנוגרפיה וכל מה שמסביב במערכת החינוך.

דוד צור: כדי שבסופו של דבר יהיה ניתן לטפל בזה מהבסיס, מהשורש, כדי לייצר דור שלא יצרוך את זה.

דוד צור: אני חסיד גדול של מערך החינוך, עם כל זה שאני מגיע ממערכת האכיפה, הסברה והטמעה של הנושא יוכלו להניב פירות בהמשך.

דוד צור: אם הגענו לאכיפה כנראה שנכשלנו בהתחלה, גם בחינוך וגם בטיפול לאורך הדרך.

דוד צור: בסוף, המשטרה והפרקליטות מטפלים בקשה ואנחנו לא רוצים שאנשים יגיעו לקצה הזה.

דוד צור: בנושא הזנות, כפי שנאמר, לא בכדי צרפנו את המנדט לוועדה לטפל בנושא.

דוד צור: אני מאד מסכים עם מה שנאמר, אין פה זנות וולונטארית, יש זנות שנעשית בסופו של דבר או מכורח או מכפיה או מאין ברירה, שזה גם לפתחנו.

דוד צור: לכן, כל מה שקשור לזנות ונשים ישראליות, רואים את זה לובש צורה כזו או אחרת, אנחנו צריכים לדעת לטפל בזה.

דוד צור: גם בסוגיה של קטינים וקטינות דנו, זו סוגיה מאד בעייתית ונהיה חייבים לשמוע דרכי התמודדות לעניין הזה.

דוד צור: לגבי האכיפה, קיימנו מספר דיונים בעניין, קשה להגיד שאנחנו שבעי רצון, לא מהקצב ולא מהנתונים.

דוד צור: אני לא מטיל דופי ברצון ובגורמי האכיפה, אלא אני רוצה להביא את זה לקצה מבחינת מבחן ההתכנות ויש כמה תיקי דגל.

דוד צור: בתחום השכר הדברים האלה, כמעט אין בעיה, איפה שמובא תיק סחר, בתי המשפט אמרו את דברם והלכו לעונשים כבדים מאד שיצרו הרתעה.

דוד צור: אני מדבר בעיקר במעגלי הזנות, הסרסרות, הפרסום, תיק הבננה המפורסם שעדיין לא קיבל הכרעה.

דוד צור: כל הסוגיה של "מוניטורינג" של האכיפה, כפי שבקשנו ולא קבלנו ואנחנו מחכים לדיון בנפרד שייעשה, עם שרת המשפטים.

דוד צור: אריאלה, מנהלת הוועדה החרוצה, כותבת לי כבר שב-25 לנובמבר זה המועד שיתקיים הדיון.

אורית זוארץ: זה התאריך של יום המאבק לאלימות כלפי נשים.

דוד צור: הדיון יהיה בנוכחות שרת המשפטים כדי שאפשר יהיה לשמוע נתונים ברורים בנושא של האכיפה, סרסרות, ניהול בתי בושת ועוד נושאים.

דוד צור: לסיום, אני רואה חשיבות גדולה מאד לוועדה הזו ביכולת שלה לעשות אינטגרציה של כלל הגורמים הפועלים מבלי להמעיט בערכם של אף אחד מהגורמים האחרים שפועלים בעניין.

דוד צור: תודה רבה לכם על ההשתתפות, אני מודה שוב לדו"ח היפה, למריה ושרון, תודה לחברים שלנו מהשגרירויות הזרות שכבדו אותנו, המולדבית, האמריקאית והאוסטרית, תודה רבה לכולם הישיבה נעולה.